ข้อบังคับตำบลบ้านโพธิ์ข้อบังคับตำบลบ้านโพธิ์เรื่องสถานที่จำหน่ายและสถานที่สะสมอาหารพ.ศ. ๒๕๔๑[๑] โดยที่เห็นเป็นการสมควรออกข้อบังคับตำบลบ้านโพธิ์เรื่อง การควบคุมการจำหน่ายอาหารและสถานที่สะสมอาหารอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ มาตรา ๔๐แห่งพระราชบัญญัติสาธารณสุข พ.ศ. ๒๕๓๕ ประกาศกระทรวงสาธารณสุข ที่ ๙/๒๕๓๘ เรื่องการแต่งตั้งเจ้าพนักงานสาธารณสุขตามพระราชบัญญัติการสาธารณสุขพุทธศักราช ๒๕๓๕เพิ่มเติม ลงวันที่ ๑๖ พฤศจิกายน ๒๕๓๘องค์การบริหารส่วนตำบลบ้านโพธิ์ออกข้อบังคับตำบลนี้ไว้โดยความเห็นชอบของสภาองค์การบริหารส่วนตำบลบ้านโพธิ์และนายอำเภอเมืองนครราชสีมาดังต่อไปนี้ข้อ ๑ ข้อบังคับตำบลนี้เรียกว่า ข้อบังคับตำบลบ้านโพธิ์เรื่อง สถานที่จำหน่ายอาหารและสถานที่สะสมอาหาร พ.ศ. ๒๕๔๑ข้อ ๒ ให้ใช้ข้อบังคับตำบลนี้นับแต่วันที่ได้ประกาศโดยเปิดเผยณ ที่ทำการองค์การบริหารส่วนตำบล แล้ว ๗ วันข้อ ๓ ในข้อบังคับนี้เจ้าพนักงานท้องถิ่น หมายถึงประธานกรรมการบริหารองค์การบริหารส่วนตำบลบ้านโพธิ์เจ้าพนักงานสาธารณสุข หมายถึงหัวหน้าสถานีอนามัยตำบลบ้านโพธิ์สถานที่จำหน่ายอาหาร หมายความว่า อาคาร สถานที่หรือบริเวณใด ๆที่มิใช่ที่หรือทางสาธารณะที่จัดไว้เพื่อประกอบอาหารหรือปรุงอาหารจนสำเร็จและจำหน่ายอาหารให้ผู้ซื้อสามารถบริโภคได้ทันทีทั้งนี้ไม่ว่าจะเป็นการจำหน่ายโดยจัดให้มีบริเวณไว้สำหรับการบริโภคได้ทันที ทั้งนี้ ไม่ว่าจะเป็นการจำหน่ายโดยจัดให้มีบริเวณไว้สำหรับการบริโภคณ ที่นั้นหรือนำไปบริโภคที่อื่นก็ตามสถานที่สะสมอาหาร หมายความว่า อาคาร สถานที่หรือบริเวณใด ๆ ที่มิใช่ที่หรือทางสาธารณะที่จัดไว้สำหรับเก็บอาหารอันสภาพเป็นของสด หรือของแห้ง หรืออาหารในรูปลักษณะอื่นใดซึ่งผู้ซื้อต้องนำไปทำ ประกอบ หรือปรุง เพื่อบริโภคในภายหลังข้อ ๔ ห้ามมิให้บุคคลใดจัดตั้งหรือใช้สถานที่จำหน่ายหรือสถานที่สะสมอาหารในอาคารหรือพื้นที่ใดซึ่งมีพื้นที่เกินสองร้อยตารางเมตรและมิใช่เป็นการขายของในตลาดเป็นที่จำหน่าย ทำ ประกอบ ปรุง เก็บหรือสะสมอาหารในเขตตำบลบ้านโพธิ์ เว้นแต่ได้รับอนุญาตจากเจ้าพนักงานท้องถิ่นถ้าสถานที่ดังกล่าวมีพื้นที่ไม่เกินสองร้อยตารางเมตรต้องแจ้งต่อเจ้าพนักงานท้องถิ่นเพื่อขอรับหนังสือรับรองการแจ้งก่อนการจัดตั้งข้อ ๕ ผู้ใดมีความประสงค์จะตั้งหรือใช้สถานที่จำหน่ายอาหารหรือสถานที่สะสมอาหารเป็นที่จำหน่ายทำ ประกอบ ปรุง เก็บ หรือสะสมอาหารให้ยื่นเรื่องราวขอรับใบอนุญาตหรือขอรับหนังสือรับรองแจ้งต่อพนักงานท้องถิ่นตามแบบที่กำหนดไว้ต้องเสียค่าธรรมเนียมใบอนุญาตหรือหนังสือรับรองการแจ้งตามอัตราค่าธรรมเนียมท้ายข้อบัญญัตินี้ข้อ ๖ ใบอนุญาตหรือหนังสือรับรองแจ้งฉบับหนึ่ง ๆให้มีอายุหนึ่งปีนับแต่วันออกใบอนุญาตข้อ ๗ใบอนุญาตหรือหนังสือรับรองการแจ้งฉบับหนึ่งใช้ได้สำหรับการค้าประเภทเดียวและสำหรับสถานที่แห่งเดียวถ้าในสถานที่และเจ้าของเดียวกันประกอบการค้าหลายประเภทให้เรียกเก็บค่าธรรมเนียมในประเภทที่มีอัตราสูงเต็มอัตราแต่เพียงประเภทเดียวส่วนประเภทอื่นเก็บค่าธรรมเนียมแต่เพียงกึ่งหนึ่งของอัตราปกติในกรณีใบอนุญาตหรือหนังสือรับรองการแจ้งสูญหายถูกทำลายหรือชำรุดในสาระสำคัญให้ผู้รับใบอนุญาตหรือหนังสือรับรองการแจ้งคำขอรับใบแทนใบอนุญาตหรือใบแทนหนังสือรับรองการแจ้งภายในสิบห้าวันนับแต่วันที่ได้ทราบถึงการสูญหายถูกทำลายหรือชำรุดเมื่อผู้ถือใบอนุญาตขอย้ายจากสถานที่ที่ได้รับอนุญาตหรือจำเป็นต้องขอเปลี่ยนตัวผู้ถือใบอนุญาตหรือผู้แจ้งประสงค์จะเลิกกิจการให้คนอื่นให้แจ้งเจ้าพนักงานท้องถิ่นพิจารณาเห็นสมควรอนุญาตได้ข้อ ๘ ผู้ได้รับใบอนุญาตหรือหนังสือรับรองการแจ้งตามความในข้อ๕ ต้องปฏิบัติ ดังต่อไปนี้(๑) ต้องดูแลสถานที่ให้ถูกสุขลักษณะเสมอ(๒) ต้องมีที่รองรับมูลฝอยและสิ่งปฏิกูลอันถูกสุขลักษณะและห้ามมิให้ทิ้งมูลฝอย และสิ่งปฏิกูลในที่อื่นนอก(๓) ต้องมีแสงสว่างทางระบายลมพอ ตามความเห็นชอบของเจ้าพนักงานสาธารณสุข(๔) ต้องมีน้ำสะอาดไว้ให้พอใช้(๕) ต้องให้ผู้อยู่ในความควบคุมของผู้รับใบอนุญาต หรือหนังสือรับรองการแจ้งตลอดจนผู้ได้รับใบอนุญาต หรือหนังสือรับรองการแจ้งเอง แต่งกายให้สะอาดเรียบร้อยในเวลาทำการจำหน่าย ทำ ประกอบ ปรุง เก็บ หรือสะสมอาหาร(๖)ห้ามมิให้ผู้รับใบอนุญาตหรือหนังสือรับรองการแจ้งยินยอมให้ผู้ป่วยเป็นโรคเรื้อน คุดทะราดหรือโรคติดต่ออย่างร้ายแรง เข้าไปหรืออาศัยในสถานที่ดังกล่าวข้อ ๙ ผู้รับใบอนุญาตหรือหนังสือรับรองการแจ้งตามความในข้อ๕ ต้องปฏิบัติตามเงื่อนไขในการใช้และการรักษาสถานที่ตลอดจนของใช้ทั้งมวลรวมทั้งการขนมูลฝอยและสิ่งปฏิกูลออกจากสถานที่ตั้งต่อไปนี้(๑) ต้องทำพื้นที่สถานที่ด้วยวัตถุถาวร น้ำซึมรั่วหรือขังอยู่ไม่ได้(๒) ต้องทำรางระบายน้ำด้วยวัตถุถาวรให้ไหลลงไปสู่รางน้ำสาธารณะหรือบ่อเก็บน้ำโสโครกได้ตามสะดวกตามความเห็นชอบของเจ้าพนักงานสาธารณสุข(๓) ต้องรักษาเครื่องประกอบในการทำ ประกอบ ปรุง เก็บหรือสะสมอาหารให้สะอาดเรียบร้อยอยู่เสมอ(๔)ต้องแสดงใบอนุญาตหรือหนังสือรับรองการแจ้งของตนไว้ในที่เปิดเผยเห็นได้ชัดเจน(๕) ต้องปฏิบัติตามคำแนะนำที่ชอบด้วยการอนามัยของเจ้าพนักงานสาธารณสุข(๖) ต้องใช้เครื่องปกปิดอาหารและภาชนะหรือเครื่องใช้สำหรับทำ ประกอบ ปรุงเก็บสะสมอาหารเพื่อกันฝุ่นละอองและแมลงอื่น ๆและต้องรักษาให้สะอาดใช้การได้ดีอยู่เสมอเว้นไว้แต่ได้มีประกาศของเจ้าพนักงานท้องถิ่นว่าสภาพอาหารนั้นไม่จำเป็นต้องปกปิด(๗) น้ำที่ใช้สำหรับปรุง แช่ล้างอาหารหรือน้ำแข็งหรือล้างภาชนะต้องใช้น้ำที่สะอาด(๘) ห้ามมิให้จำหน่ายอาหาร หรือน้ำแข็งที่ไม่ได้เป็นการปลอดภัยแก่ผู้บริโภคข้อ ๑๐ ห้ามผู้รับใบอนุญาตหรือหนังสือรับรองการแจ้งซึ่งมีเหตุควรเชื่อได้ว่าเป็นโรคติดต่ออันเจ้าพนักงานสาธารณสุขได้ตรวจปรากฏว่าเป็นพาหะและได้รับแจ้งความเป็นหนังสือแล้วว่าตนเป็นพาหะของโรคติดต่อ มิให้เป็นผู้จำหน่ายทำ ประกอบ ปรุง เก็บ หรือสะสมอาหารในสถานที่จำหน่ายอาหารหรือสะสมอาหารข้อ ๑๑ ให้ผู้ได้รับใบอนุญาตหรือหนังสือรับรองการแจ้งทำการจำหน่ายอาหารปรุงสำเร็จได้โดยไม่จำกัดเวลาข้อ ๑๒ ใบอนุญาตที่ได้ออกให้ไปแล้วโดยอาศัยอำนาจตามกฎหมายอื่นให้ใช้ต่อไปจนสิ้นอายุข้อ ๑๓ ถ้าผู้รับใบอนุญาตหรือลูกจ้างของผู้รับใบอนุญาตไม่ปฏิบัติตามความในข้อบัญญัตินี้เจ้าพนักงานท้องถิ่นมีอำนาจสั่งพักใบอนุญาตหรือเพิกถอนใบอนุญาตเสียได้แต่การสั่งพักใบอนุญาตนั้นให้ทำได้ครั้งหนึ่งไม่เกินสิบห้าวันในใบรับแจ้งหรือหนังสือรับรองการแจ้งเจ้าพนักงานท้องถิ่นจะกำหนดเงื่อนไขให้ผู้แจ้งหรือผู้ได้รับหนังสือรับรองการแจ้งปฏิบัติการเฉพาะรายได้ข้อ ๑๔ ผู้ใดจัดตั้งสถานที่จำหน่ายอาหารหรือสถานที่สะสมอาหารซึ่งมีพื้นที่เกินสองร้อยตารางเมตรโดยไม่ได้รับอนุญาตหรือทำการจัดตั้งสถานที่จำหน่ายอาหารหรือสถานที่สะสมอาหารซึ่งมีพื้นที่ไม่เกินสองร้อยตารางเมตรโดยไม่มีหนังสือรับรองการแจ้งมีความผิดต้องระวางโทษปรับไม่เกิน ๕๐๐ บาทข้อ ๑๕ ให้ประธานกรรมการบริหารองค์การบริหารส่วนตำบลบ้านโพธิ์มีหน้าที่รักษาการให้เป็นไปตามข้อบัญญัตินี้และมีอำนาจออกระเบียบหรือหลักเกณฑ์ได้ตามเห็นสมควรประกาศ ณ วันที่ ๑๗กรกฎาคม พ.ศ. ๒๕๔๑จำเนียร จันทร์โพธิ์ประธานกรรมการบริหารองค์การบริหารส่วนตำบลบ้านโพธิ์[เอกสารแนบท้าย]๑.รายการและกำหนดอัตราค่าธรรมเนียมท้ายข้อบัญญัติองค์การบริหารส่วนตำบลบ้านโพธิ์ เรื่องสถานที่จำหน่ายอาหารและสะสมอาหาร พ.ศ. ๒๕๔๑(ดูข้อมูลจากภาพกฎหมาย)วัชศักดิ์/ผู้จัดทำ๑๖ พฤษภาคม ๒๕๕๑จุฑามาศ/ปรับปรุง๙ ตุลาคม ๒๕๕๗[๑] ราชกิจจานุเบกษา เล่ม ๑๒๕/ตอนพิเศษ ๘๑ ง/หน้า ๔๙/๑๔ พฤษภาคม ๒๕๕๑